pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ว่าฯ อ่างทอง เผยการดำเนินการบูรณาการกำลังพล ปฏิบัติการไม่ปล่อยให้น้ำท่วมนาน บรรเทาสถานการณ์อุทกภัยบริเวณฟาร์มนกกระทา
วันพฤหัสบดีที่ 27 ตุลาคม 2565
ผู้ว่าฯ อ่างทอง เผยการดําเนินการบูรณาการกําลังพล ปฏิบัติการไม่ปล่อยให้น้ําท่วมนาน บรรเทาสถานการณ์อุทกภัยบริเวณฟาร์มนกกระทา
ผู้ว่าฯ อ่างทอง เผยการดําเนินการบูรณาการกําลังพล ปฏิบัติการไม่ปล่อยให้น้ําท่วมนาน บรรเทาสถานการณ์อุทกภัยบริเวณฟาร์มนกกระทา
เมื่อวันที่ 26 ต.ค. 65 นายรังสรรค์ ตันเจริญ ผู้ว่าราชการจังหวัดอ่างทอง เปิดเผยว่า ตามที่ได้เกิดสถานการณ์อุทกภัยในพื้นที่จังหวัดอ่างทอง ส่งผลกระทบทําให้เกิดปัญหาน้ําเสียบริเวณพื้นที่เอนกฟาร์มนกกระทา หมู่ที่ 2 ต.ป่างิ้ว อ.เมืองอ่างทอง จ.อ่างทอง และบริเวณพื้นที่ใกล้เคียง
นายรังสรรค์ ตันเจริญ ผู้ว่าราชการจังหวัดอ่างทอง กล่าวว่า ในวันนี้ จังหวัดอ่างทองได้รับการสนับสนุนบูรณาการกําลังทหารจากกองทัพบก กองทัพเรือ กองทัพอากาศ สํานักงานตํารวจแห่งชาติ ส่วนราชการในพื้นที่จังหวัดอ่างทอง และศูนย์ป้องกันและบรรเทาสาธารณภัย เขต 2 สุพรรณบุรี บรรเทาผลกระทบในบริเวณดังกล่าว โดยมี พลตรี ชยพณัฐ วิริรัตน์ ผู้อํานวยการสํานักปฏิบัติการกิจการพลเรือน กรมกิจการพลเรือนทหาร เป็นผู้บัญชาการเหตุการณ์ พลเรือตรี สมศักดิ์ คงโชติ ผู้อํานวยการอู่ทหารเรือธนบุรี กรมอู่ทหารเรือ พร้อมด้วยตัวแทนหน่วยและส่วนราชการที่เกี่ยวข้อง ร่วมปฏิบัติการ โดยนํากระสอบทรายเสริมความมั่นคงแข็งแรงและซ่อมแซมจุดรั่วซึมบริเวณแนวกั้นน้ําของโรงปุ๋ยด้านทิศเหนือ ระยะทาง 650 เมตร เพิ่มเติมจํานวน 1,400 กระสอบ พร้อมสนับสนุนเครื่องเติมออกซิเจนในน้ํา จํานวน 3 เครื่อง เพื่อปรับปรุงคุณภาพน้ําในพื้นที่วิกฤตอย่างต่อเนื่อง และจัดกําลังพลพร้อมเรือท้องแบนติดเครื่องท้าย และรถบรรทุกขนาดใหญ่ ตรวจจุดกระสอบทรายเสริมความมั่นคงแข็งแรงและซ่อมแซมจุดรั่วซึม บริเวณแนวกั้นน้ําของโรงปุ๋ยด้านทิศเหนือ และจัดเตรียมสารจุลินทรีย์พระราชทาน เพื่อนําไปใช้ปรับสภาพน้ําในพื้นที่วิกฤตและพื้นที่โดยรอบ
"นอกจากนี้ ศูนย์อํานวยการใหญ่จิตอาสาพระราชทาน ได้จัดรถครัวสนาม จํานวน 1 คัน พร้อมเจ้าหน้าที่ สนับสนุนด้านการประกอบเลี้ยงอาหารปรุงสุกให้กับกําลังพลและเจ้าหน้าที่ในพื้นที่ปฏิบัติการ และกองร้อย อส. จังหวัดอ่าง ร่วมสนธิกําลังเจ้าหน้าที่บรรจุกระสอบทราย สนับสนุนให้กับส่วนปฏิบัติการ เพื่อเสริมความมั่นคงแข็งแรงและซ่อมแซมจุดรั่วซึมในพื้นที่วิกฤต โครงการชลประทานอ่างทอง ดําเนินการระบายน้ําออกจากพื้นที่วิกฤต ด้วยเครื่องสูบน้ําขนาด 12 นิ้ว จํานวน 1 เครื่อง สามารถสูบน้ํา 1,000 ลบ.เมตร/ชม. ศูนย์ป้องกันและบรรเทาสาธารณภัย เขต 2 สุพรรณบุรี สนับสนุนเครื่องสูบน้ําท่วมขังบรรเทาอุทกภัย จํานวน 1 เครื่อง สูบน้ํา 50,000 ลิตร/นาที สามารถระบายน้ําในพื้นที่วิกฤต และได้รับการสนับสนุนเครื่องสูบน้ําทางการเกษตร จํานวน 4 เครื่อง ช่วยเพิ่มเติมการระบายน้ําในพื้นที่วิกฤต" ผวจ.อ่างทอง กล่าวเพิ่มเติม
นายรังสรรค์ ตันเจริญ ผู้ว่าราชการจังหวัดอ่างทอง กล่าวในช่วงท้ายว่า สําหรับแผนการปฏิบัติในวันพรุ่งนี้ จะได้บูรณาการกําลังพลและยุทโธปกรณ์สนับสนุนการปฏิบัติในการขนย้ายซากนกกระทาไปยังพื้นที่ฝังกลบในอําเภอสามโก้ จังหวัดอ่างทอง และสร้างแนวกั้นน้ํารอบอาคารโรงปุ๋ย เพื่อจํากัดการรั่วไหลของสิ่งปฏิกูลภายใน โดยใช้ปูนขาวกําจัดและย่อยสลายสิ่งปฏิกูลภายในพื้นที่โรงปุ๋ย และปิดพื้นที่ไว้จนถึงระยะที่ปลอดภัยเพื่อเคลื่อนย้ายซากสัตว์ออกจากพื้นที่ และหน่วยงานที่เกี่ยวข้องเตรียมการส่งมอบพื้นที่เพื่อดําเนินการในขั้นพื้นฟูตามระเบียบของทางราชการต่อไป
รัฐบาลไทย-ข่าวทำเนียบรัฐบาล-เกษตรกรใจบุญมอบที่ดินสร้างศูนย์พัฒนาเด็กเล็กแห่งใหม่ แทนหลังที่เกิดเหตุ อุทัยสวรรค์ หนองบัวลำภู
วันพุธที่ 2 พฤศจิกายน 2565
เกษตรกรใจบุญมอบที่ดินสร้างศูนย์พัฒนาเด็กเล็กแห่งใหม่ แทนหลังที่เกิดเหตุ อุทัยสวรรค์ หนองบัวลําภู
เกษตรกรใจบุญมอบที่ดินสร้างศูนย์พัฒนาเด็กเล็กแห่งใหม่ แทนหลังที่เกิดเหตุ อุทัยสวรรค์ หนองบัวลําภู "จุติ" หนุนการเรียนการสอนรูปแบบใหม่ เพิ่มกล้องวงจรปิด เพิ่มความปลอดภัย
วันที่ 1 พ.ย. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า ขณะนี้ พี่น้องประชาชนในพื้นที่อุทัยสวรรค์ อําเภอนากลาง จังหวัดหนองบัวลําภู เริ่มคลายความโศกเศร้าเสียใจจากเหตุการณ์ความรุนแรงที่เกิดขึ้น ณ ศูนย์พัฒนาเด็กเล็กองค์การบริหารส่วนตําบลอุทัยสวรรค์ ที่ยังคงปิดทําการอยู่ จึงได้เร่งการหาพื้นที่สําหรับตั้งศูนย์พัฒนาเด็กเล็กแห่งใหม่
นายจุติกล่าวต่อไปว่า ในเบื้องต้น เกษตรกรรายหนึ่งในพื้นที่ได้เสนอมอบที่ดิน สปก. จํานวน 1.5 ไร่ สําหรับตั้งศูนย์พัฒนาเด็กเล็กแห่งใหม่ โดยอยู่ห่างจากศูนย์เดิมไม่ไกลประมาณ 200 เมตร และอยู่ใกล้กับที่ทําการ อบต.อุทัยสวรรค์ ซึ่งขณะนี้ สํานักงานปฏิรูปที่ดินเพื่อการเกษตร จังหวัดหนองบัวลําภู กําลังดําเนินการเกี่ยวกับที่ดินดังกล่าว และจะมอบให้กับ อบต.อุทัยสวรรค์ โดยเร็วที่สุด อีกทั้งจะได้รับเงินสนับสนุนการก่อสร้างจากภาคเอกชนอีกด้วย
นายจุติกล่าวเพิ่มเติมว่า ระหว่างการก่อสร้างศูนย์พัฒนาเด็กเล็กแห่งใหม่ มีการขอใช้พื้นที่ชั่วคราวของโรงเรียนบ้านหนองกุงศรีโพธิ์ศรีสมพรในตําบลอุทัยสวรรค์ สําหรับห้องเรียน จํานวน 2 ห้อง และห้องพักครู จํานวน 1 ห้อง โดยจะได้รับงบประมาณปรับปรุงสถานที่จากองค์การบริหารส่วนจังหวัดหนองบัวลําภู อีกทั้งกระทรวง พม. โดยกรมกิจการเด็กและเยาวชน (ดย.) จะได้ประสานสมาคม Montessori นําการเรียนการสอนแบบ Montessori มาพัฒนาศักยภาพบุคลากรและเด็กก่อนวัยเรียน อีกทั้งการเคหะแห่งชาติ (กคช.) จะเข้ามาช่วยปรับปรุงตกแต่งสภาพห้องเรียนให้มีความเหมาะสมแก่การเรียนการสอนของเด็ก โดยมีการติดตั้งกล้องวงจรปิดเพื่อความความปลอดภัย รวมทั้งระบบไฟฟ้าและแสงสว่างอีกด้วย
รัฐบาลไทย-ข่าวทำเนียบรัฐบาล-คำปราศรัยพลเอก ประยุทธ์ จันทร์โอชา นายกรัฐมนตรี เนื่องในวันสหประชาชาติ
วันจันทร์ที่ 24 ตุลาคม 2565
คําปราศรัยพลเอก ประยุทธ์ จันทร์โอชา นายกรัฐมนตรี เนื่องในวันสหประชาชาติ
ทางวิทยุกระจายเสียงแห่งประเทศไทย 24 ตุลาคม 2565
พี่น้องชาวไทยที่รัก
วันที่ 24 ตุลาคม ของทุกปี เป็นวันสหประชาชาติ ซึ่งประเทศไทยได้เข้าเป็นสมาชิกสหประชาชาติตั้งแต่ปีพุทธศักราช 2489 โดยตลอดระยะเวลากว่า 75 ปีของการเป็นสมาชิก ไทยได้แสดงบทบาทอย่างแข็งขัน และสร้างสรรค์ พร้อมทั้งได้แลกเปลี่ยนประสบการณ์กับองค์การระหว่างประเทศในประเด็นที่ไทยมีศักยภาพ อาทิ การน้อมนําหลักปรัชญาของเศรษฐกิจพอเพียงมาประยุกต์ใช้เพื่อขับเคลื่อนและบรรลุเป้าหมายการพัฒนาที่ยั่งยืน หรือ SDGs และการแสดงบทบาทนําด้านสาธารณสุขของไทยในเวทีโลก โดยร่วมกับองค์การอนามัยโลกจัดกิจกรรมเพื่อส่งเสริมหลักประกันสุขภาพถ้วนหน้า และร่วมกับองค์การทุนเพื่อเด็กแห่งสหประชาชาติจัดกิจกรรมส่งเสริมสุขภาพจิตที่ดีในเด็กและเยาวชน
ปัจจุบัน ทั่วโลกกําลังเผชิญกับผลกระทบหลังจากการแพร่ระบาดของโรคโควิด-19 โดยเฉพาะประเทศกําลังพัฒนา ที่ต้องรับมือกับวิฤตเศรษฐกิจ การขาดแคลนอาหารและพลังงาน และความขัดแย้ง อีกทั้งภัยพิบัติต่าง ๆ ที่เกิดจากการเปลี่ยนแปลงสภาพภูมิอากาศ ซึ่งสร้างความเสียหายอย่างประเมินค่ามิได้ ส่งผลให้เศรษฐกิจฟื้นตัวยาก และต้องการการช่วยเหลือเยียวยาผ่านความร่วมมือระหว่างประเทศ
ผมขอย้ําว่า ประเทศไทยให้ความสําคัญกับระบอบพหุภาคี ซึ่งมีสหประชาชาติเป็นแกนกลาง รวมทั้งพร้อมสร้างความร่วมมือกับทุกภาคส่วน รวมไปถึงการใช้พลังและความคิดสร้างสรรค์ของคนรุ่นใหม่ มาร่วมกันออกแบบอนาคตที่ดีกว่าเดิม ผมเชื่อมั่นว่า ความเป็นน้ําหนึ่งใจเดียวกันภายใต้กรอบสหประชาชาติ จะทําให้เรารอดพ้นจากวิกฤตต่าง ๆ ทั้งความท้าทายแบบดั้งเดิมและความท้าทายรูปแบบใหม่ พร้อมทั้งทําให้โลกของเรามีความสงบสุข ประชาชนมีความกินดีอยู่ดี และมนุษย์สามารถอยู่ร่วมกันกับธรรมชาติได้อย่างสมดุล
สุดท้ายนี้ รัฐบาลไทยจะสนับสนุนภารกิจและวาระต่าง ๆ ของสหประชาชาติ รวมทั้งความร่วมมือกับองค์การนานาชาติอย่างแข็งขัน โดยขณะนี้ไทยได้ประกาศตัวสมัครรับเลือกตั้งเป็นสมาชิกคณะมนตรีสิทธิมนุษยชนแห่งสหประชาชาติ วาระปีคริสต์ศักราช 2025-2027 ผมขอย้ําว่า ความร่วมมือระหว่างประเทศเป็นหนทางที่จะช่วยเสริมสร้างให้โลกมีความผาสุข เป็นโลกที่น่าอยู่สําหรับพวกเราทุกคน และคนรุ่นหลังต่อไป ผมภูมิใจที่หน่วยงานต่าง ๆ ของสหประชาชาติเลือกประเทศไทยเป็นที่ตั้ง รวมถึงคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก หรือ เอสแคป ซึ่งผมขอแสดงความยินดีกับการก่อตั้งครบ 75 ปี ในโอกาสนี้ด้วย
ขอบคุณครับ
***************
รัฐบาลไทย-ข่าวทำเนียบรัฐบาล-พิธีร่วมลงนามบันทึกข้อตกลงความร่วมมือเพื่อการอำนวยความยุติธรรมในคดีอาญา ระหว่าง สำนักงานอัยการสูงสุด กระทรวงยุติธรรม กระทรวงมหาดไทย กระทรวงสาธารณสุข กระทรวงกลาโหม และสมาคมแพทย์นิติ
วันพุธที่ 14 กันยายน 2565
พิธีร่วมลงนามบันทึกข้อตกลงความร่วมมือเพื่อการอํานวยความยุติธรรมในคดีอาญา ระหว่าง สํานักงานอัยการสูงสุด กระทรวงยุติธรรม กระทรวงมหาดไทย กระทรวงสาธารณสุข กระทรวงกลาโหม และสมาคมแพทย์นิติ
วันนี้ (13 กันยายน 2565 เวลา 13.00 น.) พลเอก วรเกียรติ รัตนานนท์ ปลัดกระทรวงกลาโหม เป็นผู้แทนรัฐมนตรีว่าการกระทรวงกลาโหม ร่วมลงนามบันทึกข้อตกลงความร่วมมือเพื่อการอํานวยความยุติธรรมในคดีอาญา
ระหว่าง สํานักงานอัยการสูงสุด กระทรวงยุติธรรม กระทรวงมหาดไทย กระทรวงสาธารณสุข และสมาคมแพทย์นิติเวชแห่งประเทศไทย ณ ห้องสุวิทศักดานนท์ ชั้น 5 อาคารทีเค 3 โรงแรมทีเค พาเลซ แอนด์ คอนเวนชั่น ถนนแจ้งวัฒนะ กรุงเทพมหานคร
โดย พลเอก ประชาพัฒน์ วัจนะรัตน์ เจ้ากรมพระธรรมนูญ ได้กล่าวถึงที่มาของการลงนามในบันทึกข้อตกลงครั้งนี้ การลงนามบันทึกข้อตกลงดังกล่าวนั้น ทั้ง 6 องค์กร มีวัตถุประสงค์เพื่อร่วมมือกันอํานวยความยุติธรรมในคดีอาญาแก่ประชาชน โดยร่วมกันส่งเสริม สนับสนุน และประสานงานในการจัดทําหลักสูตรฝึกอบรมคู่มือความรู้เบื้องตัน ร่วมกันแลกเปลี่ยนข้อมูลกฎหมายที่เกี่ยวข้องในการปฏิบัติงาน มุ่งเน้นถึงการอํานวยความยุติธรรมในคดีอาญา รวมถึงการสนับสนุนวิทยากรในการจัดประชุม สัมมนา และสนับสนุนให้บุคลากรเข้ารับการฝึกอบรมตลอดถึงการสนับสนุน การร่วมมือ มอบหมายหน่วยงานภายในของแต่ละฝ่ายให้ทําหน้าที่เป็นหน่วยประสานงานในแต่ละจังหวัด
ทั้งนี้ กระทรวงกลาโหม โดยรัฐมนตรีว่าการกระทรวงกลาโหม ได้ให้ความสําคัญในการอํานวยความยุติธรรมพัฒนาระบบงานกฎหมาย โดยกําหนดเป็นนโยบายเร่งด่วน ประจําปีงบประมาณ 2565 ซึ่งการจัดทําบันทึกข้อตกลงความร่วมมือฉบับนี้ กระทรวงกลาโหม มีภารกิจ อาทิ ประสานงานนายทหารเหล่าพระธรรมนูญในพื้นที่ต่างๆ เพื่อประสานความร่วมมือในการอํานวยความยุติธรรมตามอํานาจหน้าที่ อีกทั้งให้นายทหารเหล่าพระธรรมนูญร่วมกับสํานักงานอัยการจังหวัดให้ความรู้ และช่วยเหลือทางกฎหมายแก่ข้าราชการทหาร และประชาชนทั่วไป
รัฐบาลไทย-ข่าวทำเนียบรัฐบาล-ครม.อนุมัติ 287 ล้านบาท โครงการนำเรือประมงออกนอกระบบ ระยะที่ 2 จ่ายเงินเยียวยาค่าทำลายเรือประมงจากมาตรการแก้ปัญหาประมงผิดกฎหมาย IUU
วันอังคารที่ 20 กันยายน 2565
ครม.อนุมัติ 287 ล้านบาท โครงการนําเรือประมงออกนอกระบบ ระยะที่ 2 จ่ายเงินเยียวยาค่าทําลายเรือประมงจากมาตรการแก้ปัญหาประมงผิดกฎหมาย IUU
ครม.อนุมัติ 287 ล้านบาท โครงการนําเรือประมงออกนอกระบบ ระยะที่ 2 จ่ายเงินเยียวยาค่าทําลายเรือประมงจากมาตรการแก้ปัญหาประมงผิดกฎหมาย IUU
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 กันยายน 2565 ว่า ตามที่รัฐบาลได้ออกมาตรการแก้ไขปัญหาการทําประมงผิดกฎหมาย (IUU) ให้เป็นไปตามกฎระเบียบสากล ส่งผลให้มีเรือประมงจํานวนหนึ่งไม่สามารถทําประมงได้ตั้งแต่ปี 2558 เป็นต้นมา ทําให้เจ้าของเรือต้องแบกรับค่าใช้จ่ายในการดูแลรักษาเรือ ประกอบกับปัจจุบัน ปี 2565 มีจํานวนเรือที่ได้รับใบอนุญาตทําการประมงมากถึง 9,608 ลํา ซึ่งเกินกว่าระดับที่เหมาะสม อาจส่งผลให้ปริมาณสัตว์น้ําลดลงและหมดไปเนื่องจากไม่สามารถเจริญเติบโตได้ทัน
ดังนั้น เพื่อเป็นการรักษาความสมดุลของจํานวนเรือประมงพาณิชย์กับปริมาณสัตว์น้ํา รวมทั้งชดเชยเยียวยาให้กับเจ้าของเรือที่ได้รับผลกระทบ ครม.จึงมีมติอนุมัติโครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืน ระยะที่ 2 กรอบวงเงิน 287.18 ล้านบาท สําหรับเป็นค่าชดเชยเยียวยาให้กับเจ้าของเรือประมงจากมาตรการแก้ไขปัญหาการทําประมงผิดกฎหมายตั้งแต่ปี 2558 ซึ่งผ่านเกณฑ์เข้าร่วมโครงการระยะที่ 2 จํานวน 59 ลํา โดยใช้จ่ายจากงบกลางฯ ปี 2565 ตามที่กระทรวงเกษตรและสหกรณ์เสนอ โครงการนี้เป็นโครงการต่อเนื่องจากระยะที่ 1 ซึ่งได้จ่ายเงินชดเชยเยียวยาให้กับเจ้าของเรือประมงไปแล้วจํานวน 305 ลํา (จากทั้งหมด 570 ลํา) งบประมาณรวมทั้งสิ้น 764.45 ล้านบาท การจ่ายเงินชดเชยการทําลายเรือประมงยังคงใช้เกณฑ์ตามเดิม โดยแบ่งจ่ายเป็น 2 งวด คือ งวดที่ 1 จ่ายเงินร้อยละ 30 ของจํานวนเงินค่าชดเชย เป็นค่าใช้จ่ายในการแยกชิ้นส่วนเรือหรือทําลายเรือประมง งวดที่ 2 จ่ายเงินร้อยละ 70 ของจํานวนเงินค่าชดเชย โดยจ่ายหลังจากเจ้าของเรือแยกชิ้นส่วนเสร็จหรือทําลายเรือประมงเรียบร้อยแล้ว
นางสาวรัชดา กล่าวด้วยว่า โครงการนี้จะช่วยให้ไทยสามารถบริหารจัดการเรือประมงให้มีจํานวนเหมาะสมกับปริมาณสัตว์น้ําได้ และช่วยลดความเสี่ยงที่จะเกิดการทําประมงผิดกฎหมายจากการใช้เรือประมงที่ไม่มีใบอนุญาตทาการประมงพาณิชย์ รวมถึงเป็นการช่วยเหลือและบรรเทาผลกระทบของเจ้าของเรือจากมาตรการของรัฐในการแก้ไขปัญหาการทาประมงผิดกฎหมาย สําหรับกลุ่มเป้าหมายโครงการที่กระทรวงเกษตรและสหกรณ์จะดําเนินการในระยะต่อไป คือ กลุ่มเรือที่ได้รับใบอนุญาตทําการประมงพาณิชย์ที่ต้องการเลิกอาชีพทําการประมง ซึ่งมีอยู่จํานวน 2,513 ลํา
รัฐบาลไทย-ข่าวทำเนียบรัฐบาล-รมว.มท. และคณะฯ ลุยให้กำลังใจผู้ประสบภัยในพื้นที่ อ.พิบูลมังสาหาร ขอบคุณเจ้าหน้าที่ดูแลประชาชน สั่งการหลังน้ำลดเร่งเยียวยา
วันพุธที่ 19 ตุลาคม 2565
รมว.มท. และคณะฯ ลุยให้กําลังใจผู้ประสบภัยในพื้นที่ อ.พิบูลมังสาหาร ขอบคุณเจ้าหน้าที่ดูแลประชาชน สั่งการหลังน้ําลดเร่งเยียวยา
รมว.มท. และคณะฯ ลุยให้กําลังใจผู้ประสบภัยในพื้นที่ อ.พิบูลมังสาหาร ขอบคุณเจ้าหน้าที่ดูแลประชาชน สั่งการหลังน้ําลดเร่งเยียวยา
เมื่อวันที่ 18 ต.ค. 65 เวลา 14.00 น. ภายหลังจากการตรวจเยี่ยมศูนย์พักพิงชั่วคราวดอนปู่ตา เทศบาลตําบลท่าช้าง อําเภอสว่างวีระวงศ์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะเดินทาง ร่วมลงพื้นที่ตรวจติดตามสถานการณ์อุทกภัยและเยี่ยมเยียนให้กําลังใจผู้ประสบอุทกภัยและเจ้าหน้าที่ผู้ปฏิบัติทุกฝ่าย ทั้งฝ่ายปกครอง ทหาร และตํารวจ รวมถึงประชาชนจิตอาสา ในพื้นที่เทศบาลเมืองพิบูลมังสาหาร โดยมีนายสมมาฏฐ์ โพธิ นายอําเภอพิบูลมังสาหาร และ ดร.ศิริมาเมธ์วดี ศิรธนิตรา นายกเทศมนตรีเมืองพิบูลมังสาหาร เป็นผู้กล่าวรายงานสถานการณ์อุทกภัยในพื้นที่ โดยในขณะนี้อําเภอพิบูลมังสาหาร มีชุมชนเดือดร้อนจํานวน 92 ชุมชน คิดเป็น 3,579 ครัวเรือน ประชาชนเดือดร้อน 8,747 คน ซึ่งมีการอพยพออกจากพื้นที่แล้ว 6,801 คน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเน้นย้ําว่า ขอเป็นตัวแทน พลเอก ประยุทธ์ จันทร์โอชา นายกรัฐมนตรี และรัฐบาล ส่งความห่วงใยให้ผู้ได้รับผลกระทบจากสถานการณ์อุทกภัย และเจ้าหน้าที่ผู้ปฏิบัติงานทุกท่าน ขอเป็นกําลังใจให้แก่เจ้าหน้าที่ทั้งด่านหน้าเเละผู้สนับสนุน ในช่วงสถานการณ์ที่ระดับน้ํายังคงสูงอยู่ ขอให้ทุกฝ่าย รวมถึงประชาชนจิตอาสาช่วยดูแลพี่น้องประชาชนในด้านการดํารงชีพ อาหาร น้ําดื่ม สุขา การเดินทางสัญจร สาธารณูปโภคไฟฟ้าและน้ําประปา รวมถึงการบริการทางด้านสาธารณสุข ซึ่งจะต้องสํารวจว่าพื้นที่ไหนมีความต้องการอย่างไร และจัดให้มีบริการอย่างทั่วถึง ที่เดินทางมาวันนี้ นายกรัฐมนตรีมีความเป็นห่วงอย่างมากว่า กลัวว่าคนในพื้นที่จะได้รับการดูแลไม่ทั่วถึง ซึ่งอาจมีตกหล่นไปบ้าง ขอให้รีบแจ้งการขอรับความช่วยเหลือมายังเจ้าหน้าที่ หรือโทรศัพท์ที่สายด่วนนิรภัย 1784 ของกรมป้องกันและบรรเทาสาธารณภัย หรือ ปภ.
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า นอกจากนี้ในเรื่องสุขอนามัยขอให้ช่วยกันสื่อสารให้ระวังโรคภัยที่มากับน้ํา โดยเฉพาะโรคน้ํากัดเท้า หากมีเเผลจะต้องรักษาความสะอาดเพื่อป้องกันการติดเชื้อ หรือ การเป็นโรคเรื้อรังในอนาคต ขอให้มีการประชาสัมพันธ์ให้ทั่วถึง เพื่อป้องกันไม่ให้เกิดโรคภัยที่มากับน้ําด้วย สุดท้าย คือ การเยียวยาและการฟื้นฟู ซึ่งทางจังหวัดอุบลราชธานีได้มีการเร่งที่จะสํารวจ ตั้งแต่ที่อยู่อาศัย และการประกอบอาชีพแล้ว คาดว่าเมื่อสถานการณ์คลี่คลาย จะได้เร่งให้ความช่วยเหลือ และฟื้นฟูให้พี่น้องประชาชนกลับมามีชีวิตที่ปกติสุขโดยเร็ว ประกอบกับขอความร่วมมือจากภาคีเครือข่ายในเรื่องของการช่วยเหลือซ่อมเเซมวัสดุอุปกรณ์ที่เสียหายจากน้ําท่วม ให้ประสานขอความช่วยเหลือไปยังหน่วยทหาร วิทยาลัยสารพัดช่าง สถาบันอาชีวะ ให้เข้ามาดูแลช่วยเหลือซ่อมแซมเพื่อลดภาระทางด้านค่าใช้จ่าย ซึ่งคาดว่าในยามเดือดร้อนคนไทยไม่ทิ้งกัน มีผู้มีจิตศรัทธาจํานวนมากที่พร้อมจะช่วยเหลือ สําหรับกรณีบ้านเรือนเสียหายทั้งหลัง จะขอนําประเด็นดังกล่าวไปหารือกับนายกรัฐมนตรี เพื่อพิจารณาให้ความช่วยเหลือเป็นกรณีพิเศษต่อไป
รัฐบาลไทย-ข่าวทำเนียบรัฐบาล-นายกฯ ติดตามความคืบหน้าตลาดสินค้าไทยในซาอุดีอาระเบีย เพื่อประโยชน์แก่คนไทย ปลื้มจากการทำงานที่ผ่านมาทำยอดส่งออก 8 เดือนแรกสูงกว่า 4 หมื่นล้านบาท ขยายตัวถึง 15.9%
วันพุธที่ 12 ตุลาคม 2565
นายกฯ ติดตามความคืบหน้าตลาดสินค้าไทยในซาอุดีอาระเบีย เพื่อประโยชน์แก่คนไทย ปลื้มจากการทํางานที่ผ่านมาทํายอดส่งออก 8 เดือนแรกสูงกว่า 4 หมื่นล้านบาท ขยายตัวถึง 15.9%
นายกฯ ติดตามความคืบหน้าตลาดสินค้าไทยในซาอุดีอาระเบีย เพื่อประโยชน์แก่คนไทย ปลื้มจากการทํางานที่ผ่านมาทํายอดส่งออก 8 เดือนแรกสูงกว่า 4 หมื่นล้านบาท ขยายตัวถึง 15.9%
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ติดตามตรวจสอบความคืบหน้าเกี่ยวกับตัวเลขทางการค้าระหว่างไทยกับซาอุดีอาระเบีย เพื่อสนับสนุนการค้าระหว่างกันส่งผลดีแก่ประชาชนไทยให้มากที่สุด
โฆษกประจําสํานักนายกรัฐมนตรีกล่าวว่า ล่าสุดกระทรวงพาณิชย์ สภาอุตสาหกรรมแห่งประเทศไทย และหน่วยงานที่เกี่ยวข้อง สรุปมูลค่าการส่งออกสินค้าไทยไปยังซาอุดีอาระเบีย ในเดือนมกราคม – สิงหาคม 2565 จํานวน 43,114 ล้านบาท ขยายตัวถึง 15.9% ถือเป็นความสําเร็จอย่างต่อเนื่อง โดยรัฐบาลพร้อมที่จะขยายตลาดสินค้าอื่น ๆ ต่อไปในสาขาที่ไทยมีศักยภาพ ตัวอย่างสินค้าสําคัญที่ไทยส่งออกไปซาอุดีอาระเบีย อาทิ รถยนต์ อุปกรณ์และส่วนประกอบ ไม้และผลิตภัณฑ์ไม้ ผลิตภัณฑ์ยาง อาหารทะเลกระป๋องและแปรรูป และเครื่องจักรและส่วนประกอบของ เครื่องจักร รวมถึงอาหารสัตว์ เป็นต้น
โฆษกประจําสํานักนายกรัฐมนตรีกล่าวว่า กระทรวงพาณิชย์ยังได้รายงานความคืบหน้าใน 4 ประเด็นหลัก ได้แก่ 1. การทําสัญญาซื้อขายสินค้าไทยไปซาอุดีอาระเบียได้สําเร็จ รวมมูลค่ากว่า 3,500 ล้านบาท
2. แผนจัดตั้งสภาธุรกิจไทย – ซาอุดีอาระเบีย ตั้งเป้าหมายทํามูลค่าการค้าระหว่างกันให้ได้ 10,000 ล้านบาทภายใน 1 ปี รวมทั้งจะจัดตั้งคลินิกส่งเสริมการส่งออก (Export Clinic) เพื่อให้คําปรึกษา กฎระเบียบ มาตรการต่าง ๆ ตลอดจนให้บริการระบบการขนส่ง และจัดกิจกรรมส่งเสริมการขายสินค้าไทย โดยจะนําสินค้าไทยไปร่วมงานแสดงสินค้าสําคัญที่ซาอุดีอาระเบีย
3. การจัด Webinar ส่งเสริมการค้าการลงทุนในสาขาสําคัญ เช่น ปิโตรเคมี การก่อสร้าง เหล็ก อะลูมิเนียม อาหาร การเกษตร ยานยนต์และชิ้นส่วนยานยนต์ เพื่อแลกเปลี่ยนข้อมูลและส่งเสริมการส่งออก โดยเป็นความร่วมมือระหว่างกระทรวงพาณิชย์ สภาอุตสาหกรรมฯ และกระทรวงการลงทุนของซาอุดีอาระเบีย และ 4. เร่งรัดการหารือ FTA ไทยกับคณะมนตรีความร่วมมือรัฐอ่าวอาหรับ (Gulf Cooperation Council: GCC) 6 ประเทศ คือ บาห์เรน คูเวต โอมาน กาตาร์ ซาอุดีอาระเบีย และสหรัฐอาหรับเอมิเรตส์ และติดตามความคืบหน้าการจัดตั้งคณะกรรมการร่วมทางการค้าไทย – ซาอุดีอาระเบีย (Joint Trade Committee: JTC) ซึ่งรัฐมนตรีว่าการกระทรวงการต่างประเทศซาอุดีอาระเบียให้ความเห็นชอบแล้ว คาดว่าจะจัดตั้งให้เป็นเวทีเจรจาการค้าระหว่าง 2 ประเทศต่อไป
“นายกรัฐมนตรีเน้นย้ําให้หน่วยงานที่เกี่ยวข้องสานต่อความร่วมมือระหว่างกันอย่างต่อเนื่องเพื่อส่งเสริมความสัมพันธ์ทางด้านการค้าการลงทุนของทั้งสองฝ่าย เชื่อมั่นว่าจากการดําเนินการที่ผ่านมา จะสร้างมูลค่าทางการตลาดระหว่างกันได้อีกมากในอนาคต ซึ่งซาอุดีอาระเบียเป็นตลาดใหม่ที่มีศักยภาพ และกําลังเติบโต รวมทั้งเป็นประตูสู่ประเทศตะวันออกกลางและสามารถต่อยอดไปยังภูมิภาคอื่น ๆ อีกทั้งยังเป็นโอกาสในการนําเสนอสินค้าไทยในประเภทต่าง ๆ เพิ่มเติม เพื่อเพิ่มโอกาสให้ผู้ประกอบการไทยได้อีกด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-​ปลัด สธ. เปิดอาคาร 40 ปี อุบัติเหตุและฉุกเฉิน และหอผู้ป่วยจิตเวช รพ.มุกดาหาร
วันอาทิตย์ที่ 25 กันยายน 2565
​ปลัด สธ. เปิดอาคาร 40 ปี อุบัติเหตุและฉุกเฉิน และหอผู้ป่วยจิตเวช รพ.มุกดาหาร
ปลัดกระทรวงสาธารณสุข เปิดอาคาร 40 ปี อุบัติเหตุและฉุกเฉิน 14 ชั้น และหอผู้ป่วยจิตเวช โรงพยาบาลมุกดาหาร รองรับการให้บริการประชาชนทั้งในพื้นที่และใกล้เคียง ได้รับการรักษารวดเร็ว ใกล้บ้าน มีคุณภาพ
วันนี้ (25 กันยายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีเปิดอาคาร 40 ปี อุบัติเหตุและฉุกเฉิน และหอผู้ป่วยจิตเวช โรงพยาบาลมุกดาหาร โดยมี นายบุญเรือง เมฆฉิม รองผู้ว่าราชการจังหวัดมุกดาหาร นายแพทย์ทวีศิลป์ วิษณุโยธิน ผู้ตรวจราชการกระทรวงสาธารณสุข เขตสุขภาพที่ 10 และคณะผู้บริหารกระทรวงสาธารณสุข ร่วมพิธี
นายแพทย์เกียรติภูมิ กล่าวว่า จังหวัดมุกดาหารได้เข้าสู่การเป็นประชาคมและเขตพัฒนาเศรษฐกิจพิเศษ จําเป็นต้องพัฒนาศักยภาพทั้งด้านการบริการ โครงสร้างพื้นฐานอาคารสถานที่ให้ได้มาตรฐาน เพื่อรองรับการให้บริการทางการแพทย์ที่มีคุณภาพ ปลอดภัย รวมทั้งตอบสนองประเด็นปัญหาของพื้นที่ในด้านยาเสพติด จิตเวช และอุบัติเหตุ การมีหอผู้ป่วยจิตเวชและมีอาคารอุบัติเหตุฉุกเฉินโดยเฉพาะจะทําให้ประชาชนได้เข้าถึงบริการใกล้บ้านใกล้ใจอย่างมีคุณภาพ ลดความแออัด ลดการรอคอย และลดความเหลื่อมล้ําในการเข้าถึงบริการได้เป็นอย่างดี
“ขอชื่นชมโรงพยาบาลมุกดาหารที่ให้ความสําคัญกับการพัฒนาโรงพยาบาลอย่างต่อเนื่อง ทั้งการพัฒนาโครงสร้างให้มีความทันสมัย สวยงาม ควบคู่กับการพัฒนาศักยภาพในการดูแลสุขภาพของประชาชน สามารถรักษาโรคที่ต้องใช้ความเชี่ยวชาญขั้นสูง รวมทั้งเป็นศูนย์รับส่งต่อจากโรงพยาบาลสามสหาย ได้แก่ จังหวัดยโสธร จังหวัดอํานาจเจริญ และจังหวัดมุกดาหาร” นายแพทย์เกียรติภูมิกล่าว
ด้านนายแพทย์ทวีศิลป์ กล่าวว่า โรงพยาบาลมุกดาหาร เป็นโรงพยาบาลทั่วไป ขนาด 350 เตียง ดูแลประชากรในจังหวัดประมาณ 3.5 แสนคน รองรับประชากรจากแขวงสะหวันนะเขต สาธารณรัฐประชาธิปไตยประชาชนลาว 1.07 ล้านคน และรับส่งต่อผู้ป่วยจากโรงพยาบาลสามสหาย รวม 1.2 ล้านคน ได้รับงบประมาณจากกระทรวงสาธารณสุขในการก่อสร้างอาคาร 40 ปี ซึ่งเป็นอาคารอุบัติเหตุและฉุกเฉิน 14 ชั้น วงเงินประมาณ 290 ล้านบาท นอกจากนี้ ยังได้รับการสนับสนุนจากองค์กรต่าง ๆ ในพื้นที่ จัดตั้งหอผู้ป่วยจิตเวช พร้อมทั้งจัดหาเครื่องมือแพทย์ที่ทันสมัย เพียงพอต่อการให้บริการประชาชนในพื้นที่และใกล้เคียง ช่วยให้ได้รับความสะดวกสบายในการเข้ารับบริการมากขึ้น
****************************************** 25 กันยายน 2565
รัฐบาลไทย-ข่าวทำเนียบรัฐบาล-สำนักงานปลัดกระทรวงวัฒนธรรม ได้รับโล่เกียรติยศ "องค์กรคนดี" จากคณะกรรมาธิการศาสนา คุณธรรม จริยธรรม ศิลปะและวัฒนธรรม วุฒิสภา
วันอังคารที่ 6 กันยายน 2565
สํานักงานปลัดกระทรวงวัฒนธรรม ได้รับโล่เกียรติยศ "องค์กรคนดี" จากคณะกรรมาธิการศาสนา คุณธรรม จริยธรรม ศิลปะและวัฒนธรรม วุฒิสภา
สํานักงานปลัดกระทรวงวัฒนธรรม ได้รับโล่เกียรติยศ "องค์กรคนดี" จากคณะกรรมาธิการศาสนา คุณธรรม จริยธรรม ศิลปะและวัฒนธรรม วุฒิสภา ยกย่องเชิดชูเกียรติ ให้เป็น ๑ ในองค์กร ที่นําความรู้และจุดเด่นขององค์กร มาสร้างแรงบันดาลใจ สร้างคนดีภายในองค์กร
สํานักงานปลัดกระทรวงวัฒนธรรม ได้รับโล่เกียรติยศ "องค์กรคนดี" จากคณะกรรมาธิการศาสนา คุณธรรม จริยธรรม ศิลปะและวัฒนธรรม วุฒิสภา ยกย่องเชิดชูเกียรติ ให้เป็น ๑ ในองค์กร ที่นําความรู้และจุดเด่นขององค์กร มาสร้างแรงบันดาลใจ สร้างคนดีภายในองค์กร สู่การปฏิบัติได้อย่างเป็นรูปธรรม
วันที่ ๖ กันยายน ๒๕๖๕ ศาสตราจารย์พิเศษ พรเพชร วิชิตชลชัย ประธานวุฒิสภา เป็นประธานพิธีมอบโล่เกียรติยศ "องค์กรคนดี" จัดโดยคณะอนุกรรมาธิการด้านคุณธรรมและจริยธรรม คณะทํางานคนดี สังคมดี ในคณะกรรมาธิการศาสนา คุณธรรม จริยธรรม ศิลปะและวัฒนธรรม วุฒิสภา โดยมี นายมหรรณพ เดชวิทักษ์ ประธานคณะกรรมาธิการศาสนา คุณธรรม จริยธรรม ศิลปะและวัฒนธรรม วุฒิสภา นางศิรินา ปวโรฬารวิทยา รองประธานคณะกรรมาธิการศาสนาฯ และประธานคณะอนุกรรมาธิการด้านคุณธรรมและจริยธรรม คณะกรรมาธิการ ผู้บริหาร ผู้แทนจากหน่วยงานที่ได้รับมอบโล่เกียรติยศ "องค์กรคนดี" เข้าร่วม ณ ห้องประชุม ๔๐๒ - ๔๐๓ ชั้น ๔ อาคารรัฐสภา
คณะอนุกรรมาธิการด้านคุณธรรมและจริยธรรมฯ ได้พิจารณาสรรหาและคัดเลือกจากองค์กรภาครัฐ ภาคเอกชน ภาคชุมชน และภาคประชาสังคม ที่ยึดหลักคุธรรม จริยธรรม และหลักธรรมมาภิบาล ในการบริหารงาน เป็นที่ประจักษ์ในสังคม รวม 65 องค์กร แบ่งเป็น ภาครัฐ 28 องค์กร ภาคเอกชน 23 องค์กร ภาคชุมชน 5 องค์กร และภาคประชาสังคม 8 องค์กร
ในโอกาสนี้สํานักงานปลัดกระทรวงวัฒนธรรม ได้รับการยกย่องให้เป็น ๑ ใน "องค์กรคนดี" โดยมีนางยุพา ทวีวัฒนะกิจบวร ปลัดกระทรวงวัฒนธรรม เป็นผู้เข้ารับโล่เกียรติยศดังกล่าว
ทั้งนี้ การจัดพิธีมอบโล่เกียรติยศ "องค์กรคนดี" ขึ้น เพื่อยกย่องเชิดชูเกียรติองค์กรภาครัฐ เอกชน และภาคประชาสังคม ที่สามารถสกัดความรู้จุดเด่นของตนเองนํามาสื่อสารสร้างแรงบันดาลใจกับองค์กรอื่นในสังคมได้ ร่วมกันถ่ายทอดกระบวนการสร้างคนดีขององค์กรหรือวิธีการสร้างคนดีภายในองค์กร เพื่อขยายผลสู่การปฏิบัติได้อย่างเป็นรูปธรรม พร้อมทั้งพัฒนาศักยภาพผู้นําองค์กรและบุคคลภายในองค์กรให้เป็นผู้มีความรู้ ความสามารถ และมีคุณธรรมจริยธรรม ทําให้เกิดการเปลี่ยนแปลงเชิงประจักษ์ขึ้นภายในองค์กร และสามารถขยายผลไปสู่องค์กรอื่นของประเทศได้อย่างเป็นรูปธรรม
รัฐบาลไทย-ข่าวทำเนียบรัฐบาล-รองโฆษก‘รัชดา’เอาจริง แจ้งความสน.ดุสิต หลังถูกมิจฉาชีพสร้างเฟซบุ๊กปลอม “ดร.รัชดา ธนาดิเรก” ส่งข้อความหลอกรับเงินบริจาค
วันพุธที่ 19 ตุลาคม 2565
รองโฆษก‘รัชดา’เอาจริง แจ้งความสน.ดุสิต หลังถูกมิจฉาชีพสร้างเฟซบุ๊กปลอม “ดร.รัชดา ธนาดิเรก” ส่งข้อความหลอกรับเงินบริจาค
รองโฆษก‘รัชดา’เอาจริง แจ้งความสน.ดุสิต หลังถูกมิจฉาชีพสร้างเฟซบุ๊กปลอม “ดร.รัชดา ธนาดิเรก” ส่งข้อความหลอกรับเงินบริจาค
วันที่ 19 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากการที่มีผู้สร้างเฟซบุ๊กปลอมโดยใช้ชื่อว่า “ดร.รัชดา ธนาดิเรก” ส่งข้อความไปยังบรรดาผู้ใช้เฟซบุ๊กโดยอ้างว่าขอรับเงินบริจาคให้แก่โรงเรียน ต่างจังหวัด ซึ่งไม่เป็นความจริงและถือเป็นการหลอกลวงประชาชนด้วยนั้น ล่าสุด เมื่อเวลา 14.00 น. ตนได้เดินทางไปแจ้งความกับเจ้าหน้าที่ตํารวจสน.ดุสิต โดยต้องการให้เจ้าหน้าที่ตํารวจดําเนินคดีกับผู้ที่กระทําการดังกล่าวขั้นเด็ดขาด เพื่อไม่ให้คนทําผิดลอยนวล หรือบุคคลอื่นที่คิดจะกระทําเช่นนี้แล้วเห็นว่าตัวเองจะไม่ถูกดําเนินคดี ทั้งนี้ จากเหตุการณ์ดังกล่าว อาจเป็นไปได้ว่าเจ้าของบัญชีนี้ที่เปิดรับเงินบริจาคเป็นบัญชีม้า และทําเป็นขบวนการ
นางสาวรัชดา กล่าวอีกว่า กรณีการบริจาคเงินผ่านทางออนไลน์นั้น ขอให้ประชาชนต้องตรวจสอบด้วยว่าชื่อบัญชีผู้รับโอนนั้นตรงกับชื่อผู้ขอให้โอนหรือไม่ ขอให้เช็ครายละเอียดให้แน่ใจว่าจะไม่ถูกหลอกให้โอนเงิน โดยเฉพาะการแอบอ้างเพื่อนทางเฟซบุ๊ก และไลน์ หากมีข้อความทักมาให้ช่วยเหลือเรื่องเงิน อย่าเพิ่งหลงเชื่อ ขอให้โทรศัพท์สอบถามข้อมูลให้ถูกต้องก่อน รวมถึงประชาชนทั่วไปอย่าหลงเชื่อเป็นเหยื่อเปิดบัญชีม้าโดยเด็ดขาด
“ดิฉันได้ดําเนินการลงบันทึกประจําวันกับเจ้าหน้าที่ตํารวจ สน.ดุสิตแล้ว สําหรับผู้เสียหายที่โดนมิจฉาชีพออนไลน์หลอกสามารถแจ้งความผ่านช่องทางออนไลน์ได้ 24 ชั่วโมง ได้ทุกที่ ทุกเวลา ได้ที่ศูนย์รับแจ้งความออนไลน์ เว็บไซต์ศูนย์ฯ https://thaipoliceonline.com” นางสาวรัชดา กล่าว
รัฐบาลไทย-ข่าวทำเนียบรัฐบาล-“อนุทิน” กำชับดูแลผู้ได้รับผลกระทบจากเหตุกราดยิงในศูนย์เด็กเล็กต่อเนื่อง ดูแลจิตใจผู้สูญเสียและรักษาผู้บาดเจ็บเต็มที่
วันพฤหัสบดีที่ 6 ตุลาคม 2565
“อนุทิน” กําชับดูแลผู้ได้รับผลกระทบจากเหตุกราดยิงในศูนย์เด็กเล็กต่อเนื่อง ดูแลจิตใจผู้สูญเสียและรักษาผู้บาดเจ็บเต็มที่
รองนายกรัฐมนตรีและรัฐมนตรีว่าการกระทรวงสาธารณสุข กําชับดูแลผู้ได้รับผลกระทบจากเหตุกราดยิงในศูนย์เด็กเล็ก จ.หนองบัวลําภู ให้การรักษาผู้บาดเจ็บอย่างเต็มที่ พร้อมให้ทีมสุขภาพจิตลงพื้นที่ดูแลผลกระทบด้านจิตใจผู้สูญเสีย
รองนายกรัฐมนตรีและรัฐมนตรีว่าการกระทรวงสาธารณสุข กําชับดูแลผู้ได้รับผลกระทบจากเหตุกราดยิงในศูนย์เด็กเล็ก จ.หนองบัวลําภู ให้การรักษาผู้บาดเจ็บอย่างเต็มที่ พร้อมให้ทีมสุขภาพจิตลงพื้นที่ดูแลผลกระทบด้านจิตใจผู้สูญเสีย เบื้องต้นได้รับรายงานผู้เสียชีวิต 35 ราย บาดเจ็บ 12 ราย ด้านปลัดกระทรวงสาธารณสุขและอธิบดีกรมสุขภาพจิตลงพื้นที่ติดตามสถานการณ์ด้วยตนเอง
บ่ายวันนี้ (6 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงเหตุการณ์คนร้ายใช้อาวุธปืนก่อเหตุทําร้ายร่างกายในศูนย์พัฒนาเด็กเล็ก อบต.นากลาง ต.อุทัยสวรรค์ อ.นากลาง จ.หนองบัวลําภู ทําให้มีผู้ได้รับบาดเจ็บและเสียชีวิตจํานวนมาก ว่า ได้รับรายงานจากนายแพทย์สาธารณสุขจังหวัดหนองบัวลําภูแล้ว เบื้องต้นข้อมูลเมื่อเวลา 15.30 น. มีผู้เสียชีวิตจํานวน 35 ราย และมีผู้ได้รับบาดเจ็บ 12 ราย ได้นําส่งรักษาที่โรงพยาบาลนากลางและโรงพยาบาลหนองบัวลําภูแล้ว ขณะที่ผู้ก่อเหตุได้ฆ่าตัวตายพร้อมครอบครัว ทั้งนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้รับทราบเรื่องดังกล่าวและสั่งการกําชับให้ดูแลผู้บาดเจ็บ รวมถึงครอบครัวของผู้บาดเจ็บและเสียชีวิตอย่างเต็มที่ทั้งด้านร่างกายและจิตใจ
นพ.โอภาสกล่าวต่อว่า ได้กําชับนายแพทย์สาธารณสุขจังหวัดหนองบัวลําภูให้อํานวยการเรื่องการดูแลผู้ได้รับผลกระทบจากเหตุการณ์ความรุนแรงในครั้งนี้ โดยในส่วนของผู้ได้รับบาดเจ็บให้ดําเนินการดูแลรักษาอย่างเต็มที่ รวมถึงประสานส่งต่อโรงพยาบาลอุดรธานีหากเกินศักยภาพ และตั้งทีมเยียวยาจิตใจผู้ประสบภาวะวิกฤต (MCATT)ดูแลจิตใจผู้สูญเสียอย่างต่อเนื่อง เพื่อเฝ้าระวังอาการPTSD หรือ ภาวะกระทบกระเทือนจิตใจหลังเผชิญเหตุการณ์รุนแรงซึ่งมีทั้งทีมจากทางหนองบัวลําภูและทีมสนับสนุนจาก จ.เลย ขณะนี้อยู่ระหว่างการลงพื้นที่ โดยตนและ พญ.อัมพร เบญจพลพิทักษ์ อธิบดีกรมสุขภาพจิต กําลังลงไปติดตามสถานการณ์เรื่องนี้ด้วยตนเอง ทั้งนี้ ขอความร่วมมือสื่อมวลชนและผู้ใช้สื่อโซเชียลต่างๆ ไม่นําเสนอหรือส่งต่อภาพ/เนื้อความที่อาจจะไปกระตุ้นความรู้สึกของผู้สูญเสีย รวมถึงผู้ที่มีอาการเครียดในลักษณะเดียวกัน เพื่อป้องกันไม่ให้เกิดเหตุการณ์เลียนแบบได้
********************************* 6 ตุลาคม 2565
รัฐบาลไทย-ข่าวทำเนียบรัฐบาล-พลเอก ประวิตร เน้นมาตรการเชิงรุกในการจัดการแก้ไขปัญหาป้องกันและลดอุบัติเหตุทางถนน ย้ำบังคับใช้กฎหมายควบคู่กับการสร้างจิตสำนึก และมีความรับผิดชอบต่อสังคม พร้อมเพิ่มจุดตรวจถนนสายรอง
วันอังคารที่ 25 ตุลาคม 2565
พลเอก ประวิตร เน้นมาตรการเชิงรุกในการจัดการแก้ไขปัญหาป้องกันและลดอุบัติเหตุทางถนน ย้ําบังคับใช้กฎหมายควบคู่กับการสร้างจิตสํานึก และมีความรับผิดชอบต่อสังคม พร้อมเพิ่มจุดตรวจถนนสายรอง
พลเอก ประวิตร เน้นมาตรการเชิงรุกในการจัดการแก้ไขปัญหาป้องกันและลดอุบัติเหตุทางถนน ย้ําบังคับใช้กฎหมายควบคู่กับการสร้างจิตสํานึก และมีความรับผิดชอบต่อสังคม พร้อมเพิ่มจุดตรวจถนนสายรอง
พลเอก ประวิตร วงษ์สุวรรณ รองนายกรัฐมนตรี รายงานต่อที่ประชุมคณะรัฐมนตรี (25 ตุลาคม 2565) ว่าคณะกรรมการนโยบายการป้องกันและลดอุบัติเหตุทางถนนแห่งชาติเห็นชอบแผนบูรณาการป้องกัน และลดอุบัติเหตุทางถนนช่วงเทศกาล และช่วงวันหยุด พ.ศ. 2566 โดยให้วิเคราะห์จุดเกิดเหตุซ้ําซาก ทั้งช่วงเทศกาล และไม่ใช่เทศกาล เพื่อนํามาวางแผน ป้องกันความเสี่ยงเชิงรุก และใช้ระบบ War Room ช่วยในการติดตาม ประเมินผล
รองนายกรัฐมนตรี กําชับให้เจ้าหน้าที่ตํารวจช่วยกวดขันการกระทําที่ผิดวินัยจราจรอย่างสม่ําเสมอ โดยให้หน่วยงานที่เกี่ยวข้อง รวมทั้งอาสาสมัครต่างๆ เตรียมความพร้อมล่วงหน้า และแจ้งให้หน่วยงานในสังกัด ที่เกี่ยวข้องทราบ รวมถึงให้ส่งเสริมการสร้าง “วัฒนธรรม ความปลอดภัย” ตลอดจนให้ความสําคัญกับการบังคับใช้กฎหมาย ควบคู่กับการสร้างความตระหนักให้มีจิตสํานึก และมีความรับผิดชอบต่อสังคม โดยเฉพาะการขับรถเร็วเกินกฎหมายกําหนด การดื่มแล้วขับและการไม่สวมหมวกนิรภัย โดยเพิ่มจุดตรวจในถนนสายรอง เน้น ในช่วงเวลา 16.00 – 20.00 ซึ่งเป็นช่วงเวลาที่เกิดอุบัติเหตุสูงสุด และให้ทุกหน่วยงานดําเนินการในส่วนที่เกี่ยวข้อง เพื่อลดการบาดเจ็บ และเสียชีวิตจากอุบัติเหตุทางถนนอย่างต่อเนื่อง ให้เป็นไปตามแผนแม่บทความปลอดภัยทางถนน พ.ศ. 2565 – 2570 เน้นมาตรการเชิงรุกในการจัดการและแก้ไขปัจจัยเสี่ยง ด้านคน ถนน และยานพาหนะ พร้อมทั้งเร่งรัดมาตรการสวมหมวกนิรภัย 100% โดยให้ความสําคัญกับพื้นที่อําเภอที่มีจํานวน ผู้เสียชีวิตจากการไม่สวมหมวกนิรภัยสูง ตลอดจนมุ่งเน้นมาตรการสร้างการรับรู้การบังคับใช้กฎหมาย อย่างเข้มงวด
----------------------------------
รัฐบาลไทย-ข่าวทำเนียบรัฐบาล-ชวนรู้จัก “วันศารทวิษุวัต” เวลากลางวันเท่ากับกลางคืน ตรงกับวันที่ 23 ก.ย. 65 นี้
วันศุกร์ที่ 23 กันยายน 2565
ชวนรู้จัก “วันศารทวิษุวัต” เวลากลางวันเท่ากับกลางคืน ตรงกับวันที่ 23 ก.ย. 65 นี้
.....
รู้หรือไม่? วันที่ 23 ก.ย. 65 จะเป็นอีก 1 วันในรอบปีที่มีเวลากลางวันเท่ากับกลางคืน โดยมีชื่อเรียกว่า “วันศารทวิษุวัต” (สาด-ทะ-วิ-สุ-วัด) หรือในภาษาอังกฤษ คือ Autumnal Equinox ซึ่งคําว่า “Equinox” มีรากศัพท์มาจากภาษาละติน คือ Aequus แปลว่า เท่ากัน + Nox แปลว่า กลางคืน จึงหมายถึงวันที่กลางวันและกลางคืนยาวเท่ากัน และตรงกับคําว่า “วิษุวัต” ที่แปลว่า จุดราตรีเสมอภาค
.
“วันศารทวิษุวัต” จะเป็นวันที่ประเทศทางซีกโลกเหนือย่างเข้าสู่ฤดูใบไม้ร่วง และประเทศซีกโลกใต้ย่างเข้าสู่ฤดูใบไม้ผลิ หากเทียบเวลา ณ กรุงเทพฯ ดวงอาทิตย์จะขึ้นประมาณ 06.07 น. และตกลับขอบฟ้าประมาณ 18.13 น. เนื่องจากแกนโลกเอียงทํามุม 23.5 องศากับแนวตั้งฉากกับระนาบโคจรของโลกรอบดวงอาทิตย์ ทําให้พื้นที่ต่าง ๆ ทั่วโลกได้รับแสงอาทิตย์ไม่เท่ากัน ส่งผลให้มีอุณภูมิต่างกัน รวมถึงระยะเวลากลางวัน - กลางคืนก็ต่างกันด้วย จึงเป็นสาเหตุที่ทําให้เกิดฤดูกาลขึ้นบนโลกนั่นเอง
Cr. สถาบันวิจัยดาราศาสตร์แห่งชาติ (NARIT)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.อุตฯ รวมใจแพคถุงยังชีพสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันพฤหัสบดีที่ 3 พฤศจิกายน 2565
ก.อุตฯ รวมใจแพคถุงยังชีพสิ่งของอุปโภค บริโภค เพื่อนําไปช่วยเหลือผู้ประสบอุทกภัย
ก.อุตฯ รวมใจแพคถุงยังชีพสิ่งของอุปโภค บริโภค เพื่อนําไปช่วยเหลือผู้ประสบอุทกภัย
(วันนี้ 3 พฤศจิกายน 2565) ดร.ณัฐพล รังสิตพล ปลัดกระทรวงอุตสาหกรรม มอบหมายให้ นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม พร้อมด้วยข้าราชการ และเจ้าหน้าที่กระทรวงอุตสาหกรรม ร่วมกันแพคสิ่งของจัดเป็นถุงยังชีพ เพื่อเตรียมนําไปช่วยเหลือผู้ประสบภัยน้ําท่วมโดยเร่งด่วนต่อไป ณ ห้องนิทรรศการ ชั้น 1 อาคารกรมส่งเสริมอุตสาหกรรม
กระทรวงอุตสาหกรรม ได้จัดกิจกรรม “อุตสาหกรรมรวมใจ ช่วยพี่น้องชาวไทย” เชิญชวนผู้มีจิตศรัทธาทั้งจากโรงงานอุตสาหกรรม หน่ายงานภาครัฐและเอกชน ร่วมกันช่วยเหลือเยียวยา โดยการบริจาคสิ่งของเครื่องใช้อุปโภค-บริโภคที่จําเป็น จัดเป็นถุงยังชีพ เช่น ข้าวสาร อาหารแห้ง บะหมี่กึ่งสําเร็จรูป น้ําตาล น้ําปลา น้ํามัน ยากันยุง ปลากระป๋อง อาหารสําเร็จรูป กระดาษทิชชู น้ําดื่ม วัสดุและอุปกรณ์ทําความสะอาด และยารักษาโรค เป็นต้น เพื่อบรรเทาความเดือดร้อนให้กับประชาชนผู้ประสบอุทกภัยในพื้นที่ต่าง ๆ ต่อไป
รัฐบาลไทย-ข่าวทำเนียบรัฐบาล-นายกฯ ปลื้มผลการสำรวจรัฐบาลอิเล็กทรอนิกส์ประจำปี 2022 ไทยได้ปรับอันดับขึ้นหลายดัชนี อยู่ในกลุ่มที่มีการพัฒนารัฐบาลดิจิทัลในระดับสูงมากพร้อมก้าวเป็นรัฐบาลดิจิทัลเต็มรูปแบบ
วันอาทิตย์ที่ 2 ตุลาคม 2565
นายกฯ ปลื้มผลการสํารวจรัฐบาลอิเล็กทรอนิกส์ประจําปี 2022 ไทยได้ปรับอันดับขึ้นหลายดัชนี อยู่ในกลุ่มที่มีการพัฒนารัฐบาลดิจิทัลในระดับสูงมากพร้อมก้าวเป็นรัฐบาลดิจิทัลเต็มรูปแบบ
นายกฯ ปลื้มผลการสํารวจรัฐบาลอิเล็กทรอนิกส์ประจําปี 2022 ไทยได้ปรับอันดับขึ้นหลายดัชนี อยู่ในกลุ่มที่มีการพัฒนารัฐบาลดิจิทัลในระดับสูงมากพร้อมก้าวเป็นรัฐบาลดิจิทัลเต็มรูปแบบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า ด้วยการดําเนินงานตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งผลให้ สหประชาชาติได้เปิดเผยผลการสํารวจรัฐบาลอิเล็กทรอนิกส์ประจําปี 2022 โดยไทยได้รับการปรับอันดับขึ้นในหลายดัชนี ซึ่งนายกรัฐมนตรีได้วางแนวทาง สนับสนุนการขับเคลื่อนยุทธศาสตร์ชาติ เพื่อให้ไทยก้าวเป็นรัฐบาลดิจิทัลอย่างสมบูรณ์
โฆษกประจําสํานักนายกรัฐมนตรี เปิดเผยว่า องค์การสหประชาชาติ ได้ประกาศผลการสํารวจรัฐบาลอิเล็กทรอนิกส์ประจําปี 2022 หรือ UN E-Government Survey 2022 ที่จัดทําโดย สํานักงานกิจการเศรษฐกิจและสังคมแห่งสหประชาชาติ (United Nations Department of Economic and Social Affairs – UN DESA) โดยจัดการประเมินทุก 2 ปี สํารวจจาก 193 ประเทศสมาชิกองค์การสหประชาชาติ พิจารณาจาก 3 ปัจจัยที่สําคัญ ได้แก่ ดัชนีรัฐบาลอิเล็กทรอนิกส์ (E-Government Development Index: EGDI) ดัชนีการมีส่วนร่วมทางอิเล็กทรอนิกส์ของประชาชน (e-Participation Index: EPI) และดัชนีให้การบริการออนไลน์ภาครัฐส่วนท้องถิ่น (Local Online Service Index: LOSI)
สําหรับประเทศไทย ผลการจัดอันดับครั้งนี้ พบว่า อันดับของประเทศไทยปรับขึ้นมาอยู่ในอันดับที่ 55 จากอันดับที่ 57 ในปี 2563 ด้วยคะแนน 0.7660 ที่เพิ่มขึ้นจากปี 2563 ที่อยู่ที่ 0.7565 คะแนน พร้อมกับได้รับการจัดอันดับให้อยู่ในกลุ่มที่มีการพัฒนารัฐบาลดิจิทัลในระดับสูงมาก โดยในภูมิภาคอาเซียน ไทยอยู่ในอันดับที่ 3 รองจากสิงคโปร์ (อันดับที่ 12 ของโลก) และมาเลเซีย (อันดับที่ 53 ของโลก) ตามลําดับ
ในขณะที่ค่าดัชนีการมีส่วนร่วมอิเล็กทรอนิกส์ ( E-Participation Index: EPI) ซึ่งประเมินการใช้เครื่องมือดิจิทัลในการส่งเสริมการมีส่วนร่วมของภาคประชาชนในการกําหนดทิศทางการทํางานของภาครัฐ ในปี 2565 ก็พบว่า ไทยได้รับการจัดให้อยู่อันดับที่ 18 ได้คะแนน 0.7841 จากทั้งหมด 193 ประเทศ ซึ่งปรับตัวดีขึ้นอย่างมากจากการสํารวจครั้งที่ผ่านมาเมื่อปี 2563 ซึ่งเคยอยู่ลําดับที่ 51 ถึง 33 อันดับ
“การมีส่วนร่วมของทุกภาคส่วนถือเป็นปัจจัยสําคัญของการพัฒนาอย่างยั่งยืน และเป็นภารกิจหลักภารกิจหนึ่งของรัฐบาลที่ต้องการให้ประชาชนได้แสดงความคิดเห็น และมีส่วนร่วมต่อการตัดสินใจ เห็นได้ว่า ผลการสํารวจดังกล่าวสะท้อนความสําเร็จในการดําเนินนโยบายของรัฐบาล เป็นตัวชี้วัดความก้าวหน้า ในการทํางาน ซึ่งที่ผ่านมารัฐบาลได้ดําเนินนโยบายเพื่อเปลี่ยนผ่านไปสู่การเป็นรัฐบาลดิจิทัลอย่างต่อเนื่อง รวมทั้งเปิดโอกาสให้ประชาชนมีส่วนร่วมในการทํางานของรัฐบาลจากกลไกสําคัญต่างๆ ส่งผลให้ประเทศได้รับการยอมรับและได้รับการจัดอันดับที่ดีในเวทีโลก โดยรัฐบาลมุ่งเดินหน้าแนวนโยบายเพื่อก้าวเป็นรัฐบาลดิจิทัลอย่างสมบูรณ์ และพร้อมวางแนวทางสู่อนาคต” นายอนุชา ฯ กล่าว
รัฐบาลไทย-ข่าวทำเนียบรัฐบาล-​Thailand-Australia to sign Joint Plan of Action to Implement the Thailand-Australia Strategic Partnership 2022-2025
วันพุธที่ 26 ตุลาคม 2565
​Thailand-Australia to sign Joint Plan of Action to Implement the Thailand-Australia Strategic Partnership 2022-2025
​Thailand-Australia to sign Joint Plan of Action to Implement the Thailand-Australia Strategic Partnership 2022-2025
October 25, 2022, Deputy Government Spokesperson Ratchada Thanadirek disclosed that the cabinet, in its meeting today, approved the draft Joint Plan of Action to Implement the Thailand-Australia Strategic Partnership 2022-2025, as proposed by Ministry of Foreign Affairs. The development of the Joint Plan of Action has been stipulated in the Joint Declaration on Thailand-Australia Strategic Partnership, signed by the Prime Ministers of both countries on November 13, 2020, and will be signed during an official visit of Senator the Honourable Penny Wong, Minister for Foreign Affairs of Australia, to Thailand during November 1-2, 2022. The Australian Minister for Foreign Affairs will also have a bilateral meeting with Deputy Prime Minister and Minister of Foreign Affairs Don Pramudwinai, and pay a courtesy call on Prime Minister and Defense Minister Gen. Prayut Chan-o-cha.
The draft Joint Plan of Action to Implement the Thailand-Australia Strategic Partnership 2022-2025 details plans, projects, and activities in multi-dimensional areas of cooperation:
1) Political cooperation, which includes military and new forms of security, and suppression of transnational crimes, narcotics, and trafficking in person
2) Economic cooperation, including the BCG economy and digital economy
3) Sectoral cooperation, i.e., public health, agriculture, education, science, technology and research, energy, environment, and disaster management
4) People-to-people connectivity, and
5) Regional and subregional cooperation
According to the Deputy Government Spokesperson, December 19, 2022 will mark the 70th anniversary of the diplomatic relations between Thailand and Australia, and the signing of the draft Joint Plan of Action to Implement the Thailand-Australia Strategic Partnership 2022-2025 will be part of the 70th anniversary celebration and a testimony to the cordial relations and cooperation between the two countries towards post-COVID19 recovery.
รัฐบาลไทย-ข่าวทำเนียบรัฐบาล-ศธ. กำชับสถานศึกษาใช้มาตรการเข้มข้น สกัดยาเสพติด – อาวุธปืนเข้าโรงเรียน
วันศุกร์ที่ 21 ตุลาคม 2565
ศธ. กําชับสถานศึกษาใช้มาตรการเข้มข้น สกัดยาเสพติด – อาวุธปืนเข้าโรงเรียน
.....
กระทรวงศึกษาธิการ (ศธ.) ขานรับนโยบายนายกรัฐมนตรี ในการกําหนดมาตรการเร่งด่วนเพื่อแก้ไขปัญหายาเสพติดและอาวุธปืน พร้อมกําชับให้สถานศึกษาดูแลเด็กและเยาวชน ไม่ให้ยุ่งเกี่ยวกับยาเสพติดและอาวุธปืนให้เข้มข้นขึ้น โดยใช้กลไกตามนโยบายความปลอดภัยในสถานศึกษา ใช้หลักการทําเด็กให้เข้มแข็ง และจัดสภาพแวดล้อมให้เอื้อต่อการเรียนรู้ เน้นป้องกัน ปลูกฝัง และปราบปราม
.
-มาตรการป้องกัน คือ วิเคราะห์นักเรียนเป็นรายบุคคล พิจารณานักเรียนกลุ่มเสี่ยง และสร้างเครือข่ายเฝ้าระวังทั้งในสถานศึกษาและชุมชน ดูแลพฤติกรรมอย่างต่อเนื่อง และทบทวนใช้มาตรการสุ่มตรวจปัสสาวะนักเรียนกลุ่มเสี่ยง เพื่อค้นหาว่าเข้าไปยุ่งเกี่ยวกับยาเสพติดด้วยหรือไม่
.
-มาตรการปลูกฝัง คือ สร้างความรู้ ความเข้าใจถึงโทษภัย และผลกระทบของยาเสพติด การจัดกิจกรรมต่อต้านยาเสพติด เพื่อส่งเสริมความคิด วิเคราะห์ และสนองต่อความสนใจของนักเรียน
.
-มาตรการปราบปราม ให้สถานศึกษาใช้ระเบียบวินัยในสถานศึกษาอย่างเข้มข้น โดยแต่งตั้งคณะกรรมการสถานศึกษา คัดกรองกลุ่มเสี่ยง ประสานเครือข่ายที่เกี่ยวข้อง เพื่อมีส่วนร่วมแก้ปัญหา และประสานส่งต่อในกรณีที่เกินกว่าขอบเขตอํานาจหน้าที่ของสถานศึกษา
.
พร้อมตั้งเป้าหมายจัดให้มีนักดูแลสุขภาพจิตในโรงเรียนให้มากขึ้น ประสานความร่วมมือกับเครือข่ายด้านสาธารณสุข ติดตามการดูแล บําบัด รักษาของนักเรียนอย่างต่อเนื่อง
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เคาะแล้ว! เพิ่มอัตราค่าจ้างขั้นต่ำทั่วประเทศ สูงสุดอยู่ที่ 354 บ./วัน เริ่ม 1 ต.ค. นี้
วันอังคารที่ 13 กันยายน 2565
เคาะแล้ว! เพิ่มอัตราค่าจ้างขั้นต่ําทั่วประเทศ สูงสุดอยู่ที่ 354 บ./วัน เริ่ม 1 ต.ค. นี้
.....
ที่ประชุม ครม. (13 ก.ย. 65) รับทราบประกาศคณะกรรมการค่าจ้าง เรื่อง อัตราค่าจ้างขั้นต่ํา (ฉบับที่ 11) โดยกําหนดอัตราค่าจ้างแรงงานขั้นต่ําทั่วประเทศอยู่ที่ 328 - 354 บ./วัน มีผลบังคับใช้ตั้งแต่วันที่ 1 ต.ค. 65 เป็นต้นไป
.
การกําหนดอัตราค่าจ้างขั้นต่ําครั้งใหม่นี้ มาจากดัชนีค่าครองชีพ อัตราเงินเฟ้อ มาตรฐานการครองชีพ ต้นทุนการผลิต ราคาของสินค้าและบริการ ความสามารถของธุรกิจ ผลิตภาพแรงงาน ผลิตภัณท์มวลรวมของประเทศ (GDP) และสภาพทางเศรษฐกิจและสังคม โดยพิจารณาบนพื้นฐานความเสมอภาคและรับฟังความคิดเห็นของทุกฝ่าย ให้นายจ้างสามารถประกอบธุรกิจได้และลูกจ้างสามารถดํารงชีวิตได้อย่างเป็นสุข
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม! คุมนําเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทําศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กําหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
รัฐบาลไทย-ข่าวทำเนียบรัฐบาล-​"ชาวไร่อ้อย เฮ! ครม. อนุมัติ 8,319.74 ล้านบาท โครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 คาดจ่ายเงินช่วยเหลือได้ภายในเดือนพฤศจิกายน 2565"
วันพฤหัสบดีที่ 22 กันยายน 2565
​"ชาวไร่อ้อย เฮ! ครม. อนุมัติ 8,319.74 ล้านบาท โครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 คาดจ่ายเงินช่วยเหลือได้ภายในเดือนพฤศจิกายน 2565"
​"ชาวไร่อ้อย เฮ! ครม. อนุมัติ 8,319.74 ล้านบาท โครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 คาดจ่ายเงินช่วยเหลือได้ภายในเดือนพฤศจิกายน 2565"
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากมติคณะรัฐมนตรี เมื่อวันที่ 20 กันยายน 2565 เห็นชอบโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 โดยมีนโยบายช่วยเหลือชาวไร่อ้อยทุกรายที่ตัดอ้อยสดคุณภาพดีส่งโรงงานเท่านั้น ในอัตรา 120 บาทต่อตัน เช่นเดียวกับฤดูการผลิตปี 2563/64 ซึ่งมีเกษตรกรชาวไร่อ้อยที่ตัดอ้อยสดส่งโรงงานเพื่อผลิตน้ําตาลทราย ผลิตเอทานอล และผลิตน้ําตาลทรายแดงได้ประโยชน์รวมกว่า 200,000 ราย คาดว่าจะสามารถเริ่มจ่ายเงินช่วยเหลือภายในเดือนพฤศจิกายน 2565 โครงการช่วยเหลือเกษตรกรชาวไร่อ้อยตัดอ้อยสดดังกล่าว เป็นอีกหนึ่งโครงการที่เกิดขึ้นตามนโยบายแก้ไขปัญหามลพิษด้านฝุ่นละอองขนาดเล็ก (PM 2.5) ของรัฐบาล
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า กระทรวงอุตสาหกรรมได้ผลักดันโครงการดังกล่าวมาอย่างต่อเนื่องผ่านคณะกรรมการอ้อยและน้ําตาลทราย ซึ่งทําให้เกษตรกรชาวไร่อ้อยหันมาตัดอ้อยสดก่อนส่งโรงงานเพิ่มมากขึ้น พร้อมทั้งยังเป็นการแก้ไขปัญหาฝุ่น PM 2.5 โดยเกษตรกรชาวไร่อ้อยที่ตัดอ้อยสดจะได้รับราคาอ้อยขั้นสุดท้าย ฤดูการผลิตปี 2564/65 รวมกับเงินช่วยเหลือแล้วไม่ต่ํากว่าตันละ 1,100 บาท สําหรับนําไปเป็นเงินทุนหมุนเวียนในการประกอบอาชีพ รวมถึงการดํารงชีพของตนเองและครอบครัว
นายเอกภัทร วังสุวรรณ เลขาธิการคณะกรรมการอ้อยและน้ําตาลทราย กล่าวเพิ่มเติมว่าขณะนี้สํานักงานคณะกรรมการอ้อยและน้ําตาลทราย อยู่ระหว่างตรวจสอบข้อมูลเกษตรกรชาวไร่อ้อยคู่สัญญาที่มีสิทธิ์ได้รับเงินช่วยเหลือ โดยจะสามารถส่งข้อมูลให้ธนาคารเพื่อการเกษตรและสหกรณ์การเกษตร (ธ.ก.ส.) ภายในสิ้นเดือนกันยายน 2565 เพื่อดําเนินการตามขั้นตอนการตรวจสอบข้อมูลบัญชีและอนุมัติการจ่ายเงินให้แก่เกษตรกรชาวไร่อ้อย คาดว่าจะสามารถจ่ายเงินช่วยเหลือเกษตรกรชาวไร่อ้อยเพื่อซื้อปัจจัยการผลิตได้ภายในเดือนพฤศจิกายน 2565 นี้
รัฐบาลไทย-ข่าวทำเนียบรัฐบาล-รัฐบาลย้ำความสำเร็จ การประชุมรัฐมนตรีท่องเที่ยวเอเปค ครั้งที่ 11 ผลักดันแนวคิดท่องเที่ยวอย่างยั่งยืน
วันพฤหัสบดีที่ 1 กันยายน 2565
รัฐบาลย้ําความสําเร็จ การประชุมรัฐมนตรีท่องเที่ยวเอเปค ครั้งที่ 11 ผลักดันแนวคิดท่องเที่ยวอย่างยั่งยืน
มุ่งสร้างสรรค์และฟื้นฟูการท่องเที่ยวในภูมิภาคเอเชียแปซิฟิกให้มีอนาคตที่ดีกว่าเดิม
วันนี้ (1 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า ประเทศไทยได้เป็นเจ้าภาพการประชุมรัฐมนตรีท่องเที่ยวเอเปค ครั้งที่ 11 จัดขึ้นเมื่อวันที่ 19 สิงหาคม 2565 ที่ผ่านมา ณ กรุงเทพมหานคร ซึ่งถือเป็นอีกหนึ่งเวทีการประชุมเอเปค 2022 ที่สําคัญสร้างโอกาสร่วมกันขับเคลื่อนการท่องเที่ยวในภูมิภาคเอเชีย-แปซิฟิก
โดยในการประชุมนี้ ไทย ผลักดัน 3 ประเด็นหลัก ได้แก่ 1. การส่งเสริมการค้าการลงทุนเสรีและการรวมกลุ่มทางเศรษฐกิจในภูมิภาค 2. การส่งเสริมการเดินทางที่สะดวกและปลอดภัย ผ่านการจัดตั้งกลไก APEC Safe Passage Taskforce และ 3. การส่งเสริมการเจริญเติบโตที่ยั่งยืนและครอบคลุมในเอเปค ส่งผลสําเร็จจนเกิดผลลัพธ์ที่เป็นรูปธรรมสําคัญ 2 ประการ คือ ข้อเสนอแนะเชิงนโยบาย เพื่อฟื้นฟูการท่องเที่ยวในภูมิภาคเอเปคให้มีอนาคตที่ดีกว่าเดิม: การท่องเที่ยวฟื้นสร้างอย่างยั่งยืน และ คู่มือเอเปคสําหรับผู้มีส่วนได้ส่วนเสียด้านการท่องเที่ยว ฉบับปรับปรุง
โดยก่อนเข้าสู่การประชุมรัฐมนตรีท่องเที่ยวเอเปค ครั้งที่ 11 ในช่วงระหว่างวันที่ 15-18 สิงหาคม 2565 มีการประชุมคณะทํางานด้านท่องเที่ยวเอเปค ครั้งที่ 60 ร่วมหาข้อสรุปการประชุมด้านท่องเที่ยว รวมทั้งยังมีกิจกรรมคู่ขนานเพื่อให้ผู้เข้าร่วมประชุมได้สัมผัสประสบการณ์การท่องเที่ยวชุมชน และสามารถเชื่อมโยงไปสู่แนวคิดหลักของการประชุม คือ ‘การท่องเที่ยวฟื้นสร้างอย่างยั่งยืนใต้แนวคิด (Regenerative Tourism)’ ได้
“รัฐบาลไทยมุ่งสร้างความสมดุลระหว่างเศรษฐกิจ สิ่งแวดล้อม และสังคม พร้อมร่วมมือกับทุกเขตเศรษฐกิจในการดูแลรักษาทรัพยากร ฟื้นฟูภาคการท่องเที่ยวภายหลังโควิด-19 ให้คงอยู่อย่างสมดุล ยั่งยืน และฟื้นกลับคืนมา ประกอบกับ สร้างระบบเศรษฐกิจทางการท่องเที่ยวที่เน้นให้คนท้องถิ่นมีอาชีพ และความเป็นอยู่ที่ดีขึ้น" นายอนุชา กล่าว
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.เลย ประจำปีการศึกษา 2560-2562
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.เลย ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.เลย ประจําปีการศึกษา 2560-2562
วันที่ 23 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเลย ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,437 คน และรอบสอง เวลา 14.00 น. มีผู้เข้ารับพระราชทานปริญญาบัตร ระดับปริญญาตรี 1,258 คน ระดับปริญญาโท 8 คน และระดับปริญญาเอก 8 คน รวมทั้งสิ้น 1,274 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบโล่เกียรติคุณขรก. - ลูกจ้างเกษียณกระทรวงยุติธรรม ขอบคุณทุกคนที่เข้ามาเป็นครอบครัวเดียวกัน
วันจันทร์ที่ 12 กันยายน 2565
รัฐมนตรีว่าการกระทรวงยุติธรรม มอบโล่เกียรติคุณขรก. - ลูกจ้างเกษียณกระทรวงยุติธรรม ขอบคุณทุกคนที่เข้ามาเป็นครอบครัวเดียวกัน
รัฐมนตรีว่าการกระทรวงยุติธรรม มอบโล่เกียรติคุณขรก. - ลูกจ้างเกษียณกระทรวงยุติธรรม ขอบคุณทุกคนที่เข้ามาเป็นครอบครัวเดียวกัน อุทิศตนเสียสละ มุ่งมั่นตั้งใจทํางานเพื่อชาติบ้านเมือง
เมื่อวันที่ 12 กันยายน 2565 เวลา 13.30 น. ที่กระทรวงยุติธรรม มีการจัดพิธีมอบโล่ประกาศเกียรติคุณแก่ข้าราชการ พนักงานราชการ และลูกจ้างประจํา ที่เกษียณอายุราชการประจําปี 2565 โดยมี นายสมศักดิ์ เทพสุทิน รมว.ยุติธรรม เป็นประธานในพิธี พร้อมด้วย นางพงษ์สวาท กายอรุณสุทธิ์ ปลัดกระทรวงยุติธรรม ผู้บริหาร ข้าราชการและเจ้าหน้าที่กระทรวงร่วมงาน
นางพงษ์สวาท กล่าวรายงานว่า การผลักดันภารกิจของหน่วยงานให้ประสบความสําเร็จตามวัตถุประสงค์ประกอบด้วยหลายปัจจัย รวมทั้งปัจจัยด้านคนซึ่งเป็นทรัพยากรที่มีคุณค่าที่สุด เป็นการสร้างมูลค่าเพิ่มในทุนทางปัญญาของคนในองค์กรให้มีประสิทธิภาพสูง และมีพลังในการทํางาน กระทรวงยุติธรรมได้เล็งเห็นความสําคัญในการแลกเปลี่ยนประสบการณ์และองค์ความรู้ร่วมกัน อันจะก่อให้เกิดความรัก ความผูกพัน และบูรณาการร่วมกันได้อย่างมีประสิทธิภาพ และชาวกระทรวงยุติธรรมได้ร่วมกันแสดงความปรารถนาดีและเชิดชูเกียรติผู้ที่ได้อุทิศตน ทํางานเพื่อชาติบ้านเมือง และปฏิบัติตามวินัยและจรรยาบรรณตลอดระยะเวลาหลายปี ด้วยความมุ่งมั่นตั้งใจ สร้างคุณประโยชน์และความสุขแก่ประชาชน จนถึงวาระครบรอบเกษียนอายุราชการ
นายสมศักดิ์ กล่าวว่า วันนี้ถือเป็นวาระพิเศษ ที่เราชาวกระทรวงยุติธรรมได้มาอยู่พร้อมหน้าพร้อมตากัน ตลอดระยะเวลาหลายปีที่ผ่านมานั้น ทุกท่านได้เสียสละ ทุ่มเทเวลา เพื่อการปฏิบัติงานอย่างเต็มที่ ด้วยความรู้ ความสามารถที่เต็มที่ ด้วยพลังแห่งความเข้มแข็ง จนเกิดเป็นผลงานดีๆ ที่สร้างประโยชน์ สร้างความสุขให้ประเทศชาติมาโดยตลอด วันนี้เป็นวันแห่งความภาคภูมิใจ จะเป็นความทรงจําของเราชาวกระทรวงยุติธรรม ตนเชื่อว่าทุกท่านคงรู้สึกแบบเดียวกัน ตนและพี่น้องชาวกระทรวงยุติธรรมขอแสดงความยินดีและชื่นชมทุกๆท่าน ท่านคือความภูมิใจของเรา ขออวยพรให้ทุกท่านดําเนินชีวิตอย่างมีความสุข ใช้เวลาต่อจากนี้ไปอย่างมีคุณค่า ทั้งต่อตนเอง สังคมและประเทศชาติ ให้สมกับเกียรติยศและความภูมิใจตลอดไป
"ผมขอขอบคุณทุกท่านที่ร่วมกันทํางานหนักเพื่อชาติบ้านเมืองและประชาชนมาโดยตลอด ที่ผ่านมาผมเห็นความมุ่งมั่นทุ่มเท และรับรู้ว่าทุกท่านได้เสียสละเวลาเพื่อประโยชน์ส่วนรวม ผมต้องขอขอบคุณทุกท่านกับความทุ่มเททํางาน ขอให้ทุกท่านโชคดีตลอดไป" นายสมศักดิ์ กล่าว
สําหรับผู้ที่เกษียนอายุราชการของกระทรวงยุติธรรมในปีนี้มีทั้งสิ้น 546 คน เป็นข้าราชการ 438 คน พนักงานราชการ 31 คน และลูกจ้างประจํา 77 คน โดยบุคคลสําคัญ อาทิ น.ส.รวิวรรณ์ ศรีวนาภิรมย์ ผู้ตรวจราชการกระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ พ.ต.อ.ทรงศักดิ์ รักศักดิ์สกุล ผอ.สถาบันนิติวิทยาศาสตร์ พ.อ.ศุภณัฏฐ์ หนูรุ่ง รองอธิบดีกรมคุมประพฤติ นายธวัชชัย ชัยวัฒน์ รองอธิบดีกรมราชทัณฑ์
รัฐบาลไทย-ข่าวทำเนียบรัฐบาล-สภาพอากาศวันนี้! อุตุฯ เผย อีสาน – เหนือ – กลาง – ตะวันออก เย็นลง 1 - 4 องศาฯ ส่วน 9 จังหวัดฝนตกหนักบางแห่ง
วันอังคารที่ 11 ตุลาคม 2565
สภาพอากาศวันนี้! อุตุฯ เผย อีสาน – เหนือ – กลาง – ตะวันออก เย็นลง 1 - 4 องศาฯ ส่วน 9 จังหวัดฝนตกหนักบางแห่ง
.....
กรมอุตุนิยมวิทยา แจ้งเตือนบริเวณความกดอากาศสูงหรือมวลอากาศเย็นกําลังปานกลางแผ่ลงมาปกคลุมประเทศไทยตอนบน ทําให้บริเวณดังกล่าวอุณหภูมิลดลงกับมีลมแรง โดยภาคตะวันออกเฉียงเหนืออุณหภูมิจะลดลง 2 - 4 องศาเซลเซียส ส่วนภาคเหนือ ภาคกลาง และภาคตะวันออก อุณหภูมิจะลดลง 1 - 3 องศาเซลเซียส สําหรับภาคกลางตอนล่างยังคงมีฝนตกหนักบางแห่งเกิดขึ้นในวันนี้ (11 ต.ค. 65)
.
สําหรับร่องมรสุมที่พาดผ่านภาคใต้ตอนกลางทําให้ภาคใต้มีฝนตกหนักถึงหนักมาก จังหวัดที่คาดว่าจะได้รับผลกระทบ มีดังนี้
ภาคกลาง: จังหวัดราชบุรี และสมุทรสงคราม
ภาคใต้: จังหวัดเพชรบุรี ประจวบคีรีขันธ์ ชุมพร สุราษฎร์ธานี ระนอง พังงา และภูเก็ต
ส่วนคลื่นลมบริเวณอ่าวไทยมีกําลังแรงขึ้น โดยมีคลื่นสูงประมาณ 2 เมตร ขอให้ชาวเรือเดินเรือด้วยความระมัดระวังจนถึงวันที่ 14 ต.ค. 65
#ไทยคู่ฟ้า#สื่อสารรัฐบาลไทย
-------------------